DIRBTINIO INTELEKTO NAUDOJIMO MAŽEIKIŲ „VENTOS“ PROGIMNAZIJOJE TVARKOS APRAŠAS

I SKYRIUS. 
BENDROSIOS NUOSTATOS
1. Dirbtinio intelekto naudojimo Mažeikių „Ventos“ progimnazijoje tvarkos aprašas (toliau – Aprašas) nustato dirbtinio intelekto (toliau – DI) priemonių naudojimo mokymo(si), ugdymo, vertinimo, mokytojų profesinės veiklos ir kitais su mokyklos veikla susijusiais tikslais tvarką.
2. Aprašas taikomas:
2.1. 1–8 klasių mokiniams;
2.2. mokytojams ir pagalbos mokiniui specialistams;
2.3. mokyklos administracijai ir kitiems darbuotojams tiek, kiek jų veikloje naudojamos DI priemonės;
2.4. kitiems mokyklos bendruomenės nariams, kai DI naudojamas mokyklos informacinėje, ugdymo ar kitoje mokyklos organizuojamoje veikloje.
3. Aprašo paskirtis – užtikrinti saugų, etišką, atsakingą ir ugdymo tikslus atitinkantį DI naudojimą suvokiant, kad DI gali būti naudojamas kaip pagalbinė priemonė. 
4. DI naudojimas mokykloje turi būti:
4.1. saugus;
4.2. teisėtas;
4.3. etiškas;
4.4. skaidrus;
4.5. proporcingas ugdymo tikslui;
4.6. orientuotas į mokymąsi ir mokinio savarankiškumo ugdymą;
4.7. suderinamas su asmens duomenų apsaugos, autorių teisių ir akademinio sąžiningumo principais.
5. Aprašas parengtas vadovaujantis:
5.1. Lietuvos Respublikos švietimo įstatymu;
5.2. Lietuvos Respublikos asmens duomenų teisinės apsaugos įstatymu;
5.3. Bendruoju duomenų apsaugos reglamentu (BDAR);
5.4. Švietimo, mokslo ir sporto ministerijos rekomendacijomis „Mokykla dirbtinio intelekto (DI) amžiuje: atsakingo naudojimo principai ir gairės“.
6. Apraše vartojamos sąvokos:
Akademinis sąžiningumas – atvirumu, dorumu ir atsakomybe grįstas etikos principas, taikomas vykdant akademinę veiklą. DI naudojime akademinis sąžiningumas reikalauja aiškiai nurodyti, kad dalis turinio sukurta pasitelkiant DI priemones, ar panaudotos DI priemonių gautos idėjos ar turinys, nepateikiant DI sugeneruoto turinio kaip savo darbo.  
Asmens duomenys – informacija, tiesiogiai ar netiesiogiai susijusi su fiziniu asmeniu, kurio tapatybė nustatyta ar gali būti nustatyta, ypač nurodant vieną ar kelis tam asmeniui būdingus elementus (vardą ir pavardę, asmens kodą, adresą, nuotrauką, mokymosi rezultatus ir pan.).  
Asmeninė paskyra – tai fizinio asmens (mokytojo, mokinio, darbuotojo ar kito naudotojo) vardu sukurta vartotojo paskyra, valdoma paties naudotojo, nesusieta su Progimnazijos administruojamomis licencijomis ir nenaudojama Progimnazijos vardu. 
DI generuotas turinys – tekstas, vaizdas, garsas, vaizdo įrašas, diagrama, kodas ar bet koks kitas kūrinys, sukurtas visiškai arba iš dalies naudojant DI priemones. 
Dirbtinis intelektas (DI) – skaitmeninės technologijos, galinčios atlikti užduotis, apdoroti duomenis, generuoti tekstą, vaizdą, garsą ar kitą turinį, kur paprastai reikalingas žmogaus intelektas. 
DI priemonė – programos, platformos ar sistemos, paremtos dirbtinio intelekto technologijomis, naudojamos mokymosi, mokymo, kūrybos, informacijos apdorojimo ar administracinėms reikmėms (pvz., pokalbių robotai, teksto, vaizdo, garso, kodo generavimo įrankiai, vertimo sistemos, rašybos tikrintuvai ir pan.). 
Specialių kategorijų asmens duomenys − bet kokie duomenys, atskleidžiantys rasinę ar etninę kilmę, politines pažiūras, religinius ar filosofinius įsitikinimus, narystę profesinėse sąjungose, genetinius duomenis, biometrinius duomenis, naudojamus asmeniui nustatyti, sveikatos duomenis, lytinį gyvenimą bei seksualinę orientaciją.

II SKYRIUS. 
DI NAUDOJIMO PRINCIPAI
7. Progimnazijoje taikomi šie pagrindiniai DI naudojimo principai:
7.1. Žmogaus pirmumo principas.
Galutinį sprendimą, atsakomybę už mokymosi rezultatą ir pateikiamą informaciją prisiima žmogus, o ne DI sistema.
7.2. Mokymosi pirmumo principas.
DI naudojamas taip, kad padėtų mokiniui geriau suprasti, tyrinėti, praktikuotis, kurti ir reflektuoti, o ne atliktų visą mokymosi užduotį už jį.
7.3. Skaidrumo principas.
Kai DI naudojimas turi reikšmingą įtaką darbo rezultatui, mokinys ar mokytojas nurodo, kad DI buvo naudotas.
7.4. Kritinio vertinimo principas.
DI pateikta informacija nelaikoma savaime teisinga. Ji turi būti patikrinta pagal patikimus šaltinius.
7.5. Duomenų apsaugos principas.
Į viešas ar mokyklos nepatvirtintas DI sistemas negali būti keliami mokinių, mokytojų ar kitų asmenų asmens duomenys bei konfidenciali informacija.
7.6. Autorystės principas.
DI sugeneruotas turinys negali būti pateikiamas kaip paties mokinio sukurtas turinys, jeigu mokytojas yra nurodęs, kad užduotis turi būti atliekama savarankiškai.
7.7. Lygių galimybių principas.
DI naudojimas neturi sudaryti nepagrįstų pranašumų ar diskriminuoti mokinių, neturinčių prieigos prie konkrečios DI priemonės.
7.8. Amžiaus tinkamumo principas.
DI priemonės naudojamos atsižvelgiant į jų nustatytus amžiaus reikalavimus ir mokinių amžių.

III SKYRIUS.
 DI PRIEMONIŲ NAUDOJIMAS 1-4 KLASĖSE
8. 1–4 klasių mokiniams DI naudojamas pirmiausia mokytojui vadovaujant ir ugdomaisiais tikslais.
9. Pradinio ugdymo mokiniai gali naudoti DI priemones, kai:
9.1. mokytojas aiškiai nurodo, kad konkrečioje užduotyje DI naudoti galima;
9.2. DI naudojamas idėjoms generuoti, klausimams kelti, kalbai ar kūrybai skatinti;
9.3. mokinys kartu su mokytoju aptaria DI pateikto atsakymo teisingumą;
9.4. naudojama mokyklos patvirtinta arba mokytojo parinkta priemonė.
10. 1-4 klasių mokiniams nerekomenduojama savarankiškai naudoti atvirų generatyvinio DI pokalbių sistemų be mokytojo ar tėvų / globėjų priežiūros.
11. Pradiniame ugdyme ypatingas dėmesys skiriamas mokinio gebėjimui:
11.1. užduoti klausimą;
11.2. atpažinti, kad DI gali suklysti;
11.3. tikrinti informaciją;
11.4. saugoti savo ir kitų asmens duomenis;
11.5. atskirti savo darbą nuo DI sugeneruoto turinio.

IV SKYRIUS. 
DI NAUDOJIMAS 5-8 KLASĖSE
12. 5–8 klasių mokiniai gali naudoti DI mokymuisi, kai tai neprieštarauja konkrečios mokytojo užduoties sąlygoms.
13. DI gali būti naudojamas:
13.1. temai paaiškinti kitais žodžiais;
13.2. papildomiems klausimams ir mokymosi pavyzdžiams generuoti;
13.3. idėjoms ir mokymosi planui sudaryti;
13.4. kalbos mokymuisi ir praktikai;
13.5. teksto struktūrai analizuoti;
13.6. klaidoms aptikti ir taisymo galimybėms pasiūlyti;
13.7. programavimo mokymuisi;
13.8. kūrybinėms idėjoms generuoti;
13.9. savarankiškam mokymuisi ir įsivertinimui.
14. Mokinys privalo suprasti, kad DI pateiktas atsakymas gali būti:
14.1. netikslus;
14.2. pasenęs;
14.3. šališkas;
14.4. išgalvotas;
14.5. netinkamas konkrečiai užduočiai.
15. 5–8 klasių mokiniai turi būti mokomi ne tik naudotis DI, bet ir kritiškai vertinti DI sukurtą turinį.

V SKYRIUS. 
DI NAUDOJIMAS ATLIEKANT MOKYMOSI UŽDUOTIS
16 Kiekvienos užduoties atveju mokytojas gali nustatyti vieną iš trijų DI naudojimo lygių:
16.1. A lygis – DI naudoti draudžiama. DI naudoti draudžiama, kai mokytojas nori įvertinti mokinio savarankiškas žinias, gebėjimus ar mokymosi rezultatus. A lygio užduotys gali būti:
16.1.1. kontroliniai darbai;
16.1.2. testai;
16.1..3. savarankiški darbai;
16.1.4. tam tikros klasės darbų ar egzaminų užduotys;
16.1.5. kitos užduotys, kai mokytojas aiškiai nurodo, kad DI naudoti negalima.
16.2. B lygis – DI naudoti galima kaip pagalbinę priemonę. Mokinys gali naudoti DI, tačiau privalo pats atlikti esminę užduoties dalį. DI gali būti naudojamas:
16.2.1. idėjoms generuoti;
16.2.2. klausimams formuluoti;
16.2.3. mokymosi planui sudaryti;
16.2.4. klaidoms pastebėti;
16.2.5. informacijai paaiškinti;
16.2.6. mokytis ir pasitikrinti supratimą.
16.3. C lygis – DI naudojimas integruojamas į užduotį. Mokytojas gali sąmoningai įtraukti DI į mokymosi užduotį. Tokiu atveju mokinys gali būti vertinamas pagal gebėjimą:
16.3.1. tinkamai suformuluoti užklausą;
16.3.2. kritiškai įvertinti DI atsakymą;
16.3.3. nustatyti DI klaidas;
16.3.4. patikrinti faktus;
16.3.5. tobulinti DI sugeneruotą turinį;
16.3.6. pagrįsti savo sprendimus;
16.3.7. reflektuoti DI naudojimo naudą ir ribas.
17.Mokytojas, skirdamas užduotį, turi aiškiai informuoti mokinius, kuris DI naudojimo lygis konkrečiai užduočiai taikomas.

VI SKYRIUS.
MOKINIŲ ATSAKOMYBĖS
18. Mokinys, naudodamas DI, įsipareigoja:
18.1. laikytis mokytojo nurodymų dėl DI naudojimo;
18.2. neperduoti DI sistemoms savo ar kitų asmenų jautrių asmens duomenų;
18.3. neįkelti į DI sistemas kitų mokinių darbų be jų ir (ar) mokytojo leidimo;
18.4. nekurti ir neplatinti melagingo, žeminančio ar kitą asmenį kompromituojančio turinio;
18.5. nenaudoti DI patyčioms, priekabiavimui, diskriminacijai ar kitai žalai daryti;
18.6. neapsimesti kitu asmeniu ir nekurti netikrų asmenų atvaizdų ar kitokio tapatybę klaidinančio turinio;
18.7. tikrinti DI pateiktą informaciją;
18.8. nurodyti DI naudojimą tais atvejais, kai to reikalauja mokytojas ar šiame Apraše nustatyta tvarka;
18.9. prisiimti atsakomybę už galutinį pateikiamo darbo turinį.

VII SKYRIUS.
MOKYTOJŲ DI NAUDOJIMAS
19. Mokytojai gali naudoti DI kaip profesinės veiklos pagalbinę priemonę. DI gali būti naudojamas:
20.1. pamokų planavimo idėjoms generuoti;
20.2. užduotims rengti ir diferencijuoti;
20.3. tekstams adaptuoti skirtingų gebėjimų mokiniams;
20.4. mokymosi medžiagai rengti;
20.5. klausimams ir diskusijų temoms generuoti;
20.6. mokinių mokymosi veikloms individualizuoti;
20.7. kūrybinėms veikloms planuoti;
20.8. administraciniams tekstams rengti;
20.9. idėjoms analizuoti ir profesinei refleksijai.
21. Mokytojas yra atsakingas už DI pagalba parengtos mokymo medžiagos galutinį turinį. Mokytojas privalo patikrinti DI sugeneruotą:
21.1. faktinę informaciją;
21.2. citatas ir šaltinius;
21.3. matematinius ar kitus skaičiavimus;
21.4. teisės ir kitą norminę informaciją;
21.5. mokiniams pateikiamos medžiagos tinkamumą amžiui.
22. DI negali pakeisti mokytojo profesinio sprendimo vertinant mokinio pažangą, poreikius, elgesį ar kitus individualius aspektus.
23. Mokytojas, naudodamas DI mokinių darbams analizuoti, privalo laikytis mokyklos nustatytų asmens duomenų apsaugos reikalavimų.

VIII SKYRIUS.
ASMENS DUOMENŲ IR KONFIDENCIALIOS INFORMACIJOS APSAUGA
24. Į DI priemones negalima kelti mokinių, jų tėvų / globėjų, mokytojų ar kitų asmenų asmens duomenų, jeigu nėra teisėto pagrindo ir mokyklos nustatyta tvarka neleidžia tokio naudojimo.
25. Į viešas DI sistemas draudžiama kelti:
25.1. mokinio vardą, pavardę ir kitus identifikuojančius duomenis kartu su informacija apie jo pasiekimus ar elgesį;
25.2. mokinio individualaus ugdymo ar pagalbos informaciją;
25.3. sveikatos informaciją;
25.4. kontaktinius duomenis;
25.5. prisijungimo duomenis ir slaptažodžius;
25.6. mokyklos konfidencialią informaciją;
25.7. kitą informaciją, kurios atskleidimas gali pažeisti asmens teises ar mokyklos interesus.
26. Prieš naudojant naują DI priemonę mokyklos veikloje turi būti įvertinta:
26.1. jos paskirtis;
26.2. amžiaus apribojimai;
26.3. privatumo ir duomenų apsaugos sąlygos;
26.4. duomenų saugojimo ir naudojimo sąlygos;
26.5. galimos rizikos.
27. Mokykloje naudojamų DI priemonių sąrašą tvirtina mokyklos vadovas. Į mokyklos patvirtintų DI priemonių sąrašą neturėtų būti įtraukiamos priemonės, kurių naudojimas neatitinka mokyklai taikomų duomenų apsaugos, saugumo ar kitų teisinių reikalavimų.

IX SKYRIUS.
AUTORIŲ TEISĖS IR TURINIO NAUDOJIMAS
28. Naudodami DI mokiniai ir mokytojai privalo gerbti autorių teises.
29. DI pagalba surastas ar sugeneruotas turinys negali būti automatiškai laikomas laisvai naudojamu.
30. Naudojant kitų autorių tekstus, paveikslėlius, muziką, vaizdo įrašus ar kitą turinį turi būti laikomasi autorių teisių reikalavimų.
31. Mokiniams rekomenduojama naudoti patikimus ir teisėtus informacijos šaltinius bei gebėti nurodyti naudotus šaltinius.
32. DI sugeneruota informacija, pateikiama kaip faktas, turi būti patikrinta pagal patikimus šaltinius.

X SKYRIUS.
DRAUDŽIAMAS DI NAUDOJIMAS
33.Progimnazijoje draudžiama DI naudoti:
33.1. patyčioms, grasinimams, priekabiavimui ar diskriminacijai;
33.2. kito asmens atvaizdui, balsui ar tapatybei imituoti siekiant jį pažeminti ar suklaidinti;
33.3. kuriant ar platinant žalingą, smurtinį ar seksualinio pobūdžio turinį, ypač susijusį su nepilnamečiais;
33.4. apgaudinėjant atsiskaitymų metu, kai DI naudojimas yra draudžiamas;
33.5. klastojant dokumentus, įrašus ar kitą informaciją;
33.6. siekiant neteisėtai gauti kito asmens informaciją;
3.7. keliant į DI sistemas asmens duomenis ar konfidencialią informaciją pažeidžiant šį Aprašą.

XI SKYRIUS.
DI NAUDOJIMO KOMPETENCIJŲ UGDYMAS
34. Progimnazija siekia, kad mokiniai ne tik mokėtų naudotis DI priemonėmis, bet ir ugdytų DI raštingumą. Mokiniams ugdomi šie gebėjimai:
34.1. suprasti, kas yra DI ir kaip jis veikia bendru lygiu;
34.2. tinkamai formuluoti užklausas;
34.3. kritiškai vertinti DI atsakymus;
34.4. atpažinti klaidas ir išgalvotą informaciją;
34.5. tikrinti faktus;
34.6. saugoti asmens duomenis;
34.7. suprasti autorių teises;
34.8. atpažinti DI sukurtą ar pakeistą turinį;
34.9. atsakingai naudoti DI mokymuisi;
34.10. suprasti DI poveikį žmogui, visuomenei ir aplinkai.
35. DI raštingumas integruojamas į įvairių dalykų pamokas ir, esant galimybei, į klasės valandėles, projektines veiklas bei kitą ugdomąją veiklą.

XII SKYRIUS.
ATSAKOMYBĖ
36. Už mokinio atliekamo darbo turinį ir DI naudojimo teisėtumą atsako pats mokinys, atsižvelgiant į jo amžių ir gebėjimą suprasti savo veiksmų pasekmes.
37. Mokytojas atsako už aiškų mokiniams pateiktų DI naudojimo sąlygų nustatymą konkrečiose užduotyse.
38. Mokyklos administracija atsako už bendros DI naudojimo politikos įgyvendinimą, leidžiamų priemonių sąrašo tvirtinimą ir šio Aprašo peržiūrą.
39. Pažeidimai, susiję su netinkamu DI priemonių naudojimu, skirstomi į:  
39.1. Nedidelius pažeidimus – netyčinį arba pirmą kartą padarytą DI naudojimo taisyklių nesilaikymą. Mokinys gali būti paprašytas pataisyti darbą arba atlikti užduotį iš naujo. 
39.2. Reikšmingus pažeidimus – sąmoningą, pakartotinį arba mokymosi rezultatams įtakos turintį pažeidimą. Atsižvelgiant į pažeidimo aplinkybes, mokiniui gali būti skiriamas nepatenkinamas įvertinimas už darbą, suteikiant galimybę atsiskaityti iš naujo, taip pat informuojami mokinio tėvai (globėjai, rūpintojai). 
39.3. Šiurkščius pažeidimus – sistemingą akademinio nesąžiningumo atvejį, didelės apimties plagijavimą, asmens duomenų apsaugos ar etikos principų pažeidimą. Apie pažeidimą 8 informuojama administracija ir mokinio tėvai (globėjai, rūpintojai). Mokinys gauna nepatenkinamą įvertinimą be teisės pakartotinai atsiskaityti darbą. 
40. Kiekvienas DI naudojimo pažeidimo atvejis nagrinėjamas individualiai, įvertinant pažeidimo pobūdį, aplinkybes, mokinio amžių, ankstesnį elgesį ir kitas reikšmingas aplinkybes.
41. Mokiniai, pastebėję, kad kiti mokiniai galimai pažeidžia DI naudojimo taisykles, turėtų skatinti laikytis akademinio sąžiningumo principų, o apie galimai rimtus pažeidimus informuoti mokytoją. 
42. Mokytojams ir kitiems darbuotojams atsakomybė už netinkamą DI priemonių naudojimą taikoma vadovaujantis darbo teisės aktais ir progimnazijos vidaus tvarkos dokumentais.

XIII SKYRIUS.
BAIGIAMOSIOS NUOSTATOS
43. Su DI naudojimosi Aprašu klasių vadovai mokinius supažindina pasirašytinai.  
44. Mokinių tėvai (globėjai, rūpintojai), progimnazijos darbuotojai su Aprašu supažindinami per elektroninį dienyną TAMO.  
45. Aprašas skelbiamas Progimnazijos interneto svetainėje.  
46. Progimnazijoje leidžiamų naudoti DI priemonių sąrašas peržiūrimas ne rečiau kaip du kartus per metus.  
47. Aprašas peržiūrimas ir, esant poreikiui, atnaujinamas pasikeitus teisės aktams, rekomendacijoms ar esant būtinybei. 
















































Dirbtinio intelekto (DI) naudojimo tvarkos aprašo
1 priedas


PROGIMNAZIJOJE LEIDŽIAMŲ NAUDOTI DI PRIEMONIŲ SĄRAŠAS


	Eil. Nr.
	Priemonės pavadinimas
	Aprašas/ taikymo sritis/ ribojimas
	Tipas
	Naudojimo sąlygos

	1.
	ChatGPT (OpenAI)
	Generatyvinis teksto modelis, padedantis kurti tekstus, santraukas, klausimus, idėjas.
	Generatyvinis DI (vaizdas + tekstas)
	Rekomenduojama naudoti tik su mokytojo priežiūra.
Pasitikrinti, ar priemonės nustatymuose išjungtas DI modelio mokymas.
Reikalinga mokyklos paskyra ir tėvų sutikimas.
Asmeninėse ir viešose paskyrose naudoti tik viešai prieinamą informaciją.

	2.
	Microsoft Copilot (Office 365)
	Integruotas į Office 365 aplinką (Word, Excel, Outlook), naudojamas raštvedybai, ataskaitoms, santraukoms.
Duomenys apdorojami pagal Microsoft education licencijas.
	Vidinė integracija
	Rekomenduojama naudoti mokyklos valdomoje Office365 aplinkoje.

	3.
	Google Gemini (Workspace for Education)
	Pokalbių DI, padedantis atsakyti į klausimus, paaiškinti
sąvokas, rasti informaciją.
	Generatyvinis DI (vaizdas + tekstas)
	Rekomenduojama naudoti su mokyklos paskyra, duomenų tvarkymo sutartimi.
Rekomenduojama naudoti Google Workspace for Education aplinkoje.

	4.
	Grammarly (Education/Bu siness)
	Kalbos taisymas, stiliaus ir aiškumo rekomendacijos, tono analizė, plagiato patikra.
	Kalbos DI (redagavimas, generatyvinė pagalba)
	Rekomenduojama naudoti su mokyklos paskyra (Business / Education), reikalinga duomenų tvarkymo sutartis.




	5.
	DeepL Write / Translate
	Naudojamas vertimams ir kalbai taisyti.
	Kalbos DI (vertimas)
	Rekomenduojama naudojimo sąlygose patikrinti nuostatas dėl amžiaus kontrolės,
reikalingas tėvų sutikimas. Rekomenduojama mokyklos licencija su modelio mokymo išjungimu.

	6.
	Eduten
	Matematikos mokymosi platforma su DI grįžtamuoju ryšiu ir pažangos analize.
	Analitinis DI (mokymosi analizė)
	Rekomenduojama priemonę naudoti su mokyklos paskyra.

	7.
	Moodle (su DI integracijomis)
	DI įrankiai kursų aplinkoje: teksto, santraukų ir grafikos generavimas, funkcijos
„paaiškinti / apibendrinti, galimas integravimas su išoriniais DI
tiekėjais (pvz., OpenAI, Azure ir kt.). Ribojimai: duomenų
apdorojimą atlieka išorinis
tiekėjas; kokybė ir rizika priklauso nuo pasirinkto paslaugų teikėjo bei nustatymų.
	LMS su DI
posisteme (integracijos)
	Naudojama mokytojų pasirengimui, planavimui ir klasės medžiagai kurti. Jei yra integracijos su išorės DI tiekėjais, būtina rizikas vertinti atskirai.

	8.
	NotebookLM (Google)
	DI „tyrimo partneris“:
įkeliami šaltiniai (PDF, Docs, URL, YouTube, garso), o
priemonė kuria santraukas, studijų gaires, garso / vaizdo apžvalgas,
atminties korteles.
	Generatyvinis analitinis DI (švietimas)
	Rekomenduojama naudoti su mokyklos paskyra.




	
	
	Tinka pamokoms planuoti, mokinių projektams, administraciniams dokumentams ruošti
(juodraščiai).
	
	

	9.
	Spotiself
	Mokinio pažangos ir karjeros planavimo platforma.
	Platforma /
Veiklų aplankas, DI kompetencijų analizė
	Reikalinga mokyklos paskyra ir duomenų tvarkymo sutartis.

	10.
	Mathos AI
	DI – matematikos
„sprendėjas“ ir asmeninis
„mokytojas“, sprendžia problemas su paaiškinimais.
	Programėlė / Analitinis generatyvinis DI.
	Rekomenduojama naudoti su mokytojo ar tėvų priežiūra.

	11.
	Alfa klasė
	5–12 kl.
matematikos mokymasis: pagalba ruošiant namų darbus, pasiruošiant kontroliniams ir egzaminams; interaktyvios
užduotys, personalizavimas.
	Edukacinis DI (tutorius / generavimo ir analizės priemonė)
	Rekomenduojama sudaryti duomenų tvarkymo sutartį.

	12.
	Duolingo Max (su DI)
	Kalbų mokymosi programa su DI pritaikyta
grįžtamojo ryšio sistema
(paaiškinimai, taisymai).
	Generatyvinis DI (mokymosi pagalba)
	Yra amžiaus apribojimų. Reikalingas tėvų sutikimas.

	13.
	EDITAI
	DI priemonė mokytojams, padedant kurti realybei pritaikytas, tarpdisciplinines projektų
pamokas.
	DI priemonė / Generatyvinis DI (pamokų planai / turinys)
	Sugeneruoti su DI pamokų planai turi būti peržiūrimi žmogaus.

	14.
	Eduaide.ai
	DI priemonė, skirta mokytojams,
padeda kurti
	Analitinis DI
	Rekomenduojama priemonę naudoti su mokyklos paskyra.




	
	
	grafines organizavimo priemones, edukacines
žaidynes, pamokų medžiagą.
	
	

	15.
	Elicėjus
	5–12 kl.
savivaldus matematikos mokymasis: užduočių analizė, personalizuotos trajektorijos, vaizdo ir praktinės
užduotys; rekomendacijos.
	Mokomo(si) platforma
	Rekomenduojama naudoti su mokyklos paskyra, duomenų tvarkymo sutartimi.

	16.
	Gamma App
	DI pristatymų kūrimo priemonė (PowerPoint alternatyva).
Naudoja įvestą tekstą generuodama skaidres.
	Generatyvinis DI (vaizdas + tekstas)
	Rekomenduojama naudoti su viešais prieinamais duomenimis kūrybiniams tikslams, pristatymams.

	17.
	Identific
	Tekstų sutapčių tikrinimas ir DI turinio indikacijos.
	Akademinio sąžiningumo tikrinimo priemonė
	Rekomenduojama naudoti su duomenų tvarkymo sutartimi. Draudžiama priimti drausminius sprendimus ar vertinti mokinio sąžiningumą remiantis vien tik DI detekcijos įrankių rezultatais.

	18.
	LearnLab AI
	Platforma, skirta interaktyvioms pamokoms ir refleksijoms, naudoja DI
atsakymų analizei.
	Generatyvinis / analitinis DI (švietimas)
	Rekomenduojama naudoti su mokytojo / tėvų priežiūra: jei DI priemonė vertina mokymosi rezultatus, gali būti priskirta prie didelės rizikos DI priemonių.

	19.
	Leya AI, UAB
	DI – pagrįstas anglų kalbos
„mokytojas“, skirtas profesionalams, pokalbių su DI
įvertinimai realiu laiku.
	Kalbos DI / Vertinimo DI
	Rekomenduojama naudoti su duomenų tvarkymo sutartimi. Jei DI priemonė vertina mokymosi rezultatus, gali būti priskirta prie didelės rizikos DI priemonių.

	20.
	Midjourney
	Vaizdų generavimo priemonė. Naudoja vartotojo
	Generatyvinis DI (vaizdas)
	Užtikrinti, kad naudojant nebūtų pažeidžiamos autorių ir kitų subjektų teisės į
kūrinius, prekių ženklus,




	
	
	įvestį kuriant paveikslus. Gali būti naudojama kūrybinėms veikloms (dailei,
dizainui).
	
	patentus ir kitus intelektinės nuosavybės teisės objektus.

	21.
	Otter.ai
	Automatiškai transkribuoja klasės pokalbius / susitikimus / klausimų ir
atsakymų sesijas ir generuoja santraukas.
	Transkripcijos / pokalbių analizės DI
	Rekomenduojama naudoti su duomenų tvarkymo sutartimi.

	22.
	Promova
	DI pagrįsta kalbų mokymosi platforma, palaiko disleksijos režimą
ir daugybę kalbų kursų.
	Platforma / Kalbos DI (adaptacinis)
	Rekomenduojama naudoti su duomenų tvarkymo sutartimi.

	23.
	QANDA
	Matematikos uždavinių sprendimų platforma – mokinys fotografuoja uždavinį, DI analizuoja ir pateikia sprendimo
žingsnius.
	
	Rekomenduojama naudoti kaip pagalbinę mokymosi priemonę užtikrinant duomenų saugą.

	24.
	Scite.ai
	DI įrankis, skirtas mokslinių
straipsnių paieškai ir
analizei. Pateikia citavimų kontekstą – ar straipsnis remiamas, ar kritikuojamas.
Naudojamas rašant referatus, projektus,
mokytojų tyrimams.
	Analitinis DI (mokslinių šaltinių
analizė)
	Rekomenduojama mokytojams, mokiniams vyresnėse klasėse, ypač integruotam STEAM ir tiriamajam mokymui.

	25.
	Canva
	Vizualinio turimo kūrimo programa.
	Generatyvinis DI.
	Sukurti paskyrą rekomenduojama dėl visiško funkcionalumo ir darbų
išsaugojimo. Canva renka naudotojų duomenis, tokius
kaip el. pašto adresas,




	
	
	
	
	naudojimo įpročiai bei įkeltas turinys, siekdama
personalizuoti įrankius ir tobulinti savo algoritmus.

	26.
	Upwisy 2.0
	Naujos kartos dirbtinio intelekto mikromokymosi sistema, sukurta
įmonėms ir švietimo organizacijoms. Upwisy 2.0 automatiškai kuria, adaptuoja ir vertina mokymosi turinį pagal vartotojo žinių lygį, pažangos duomenis ir
veiklos kontekstą.
Integruota žaidybinimo,
įsitraukimo bei personalizuoto grįžtamojo ryšio sistema leidžia efektyviai ugdyti įgūdžius ir matuoti mokymosi
rezultatus realiu laiku.
	Mokymosi valdymo sistemos
/ Adaptacinis mikromokymasis su DI
	Rekomenduojama mokyklos paskyra ir duomenų tvarkymo sutartis.













